CELEX: 22007D0162
Language: sl
Date: 2007-12-07 00:00:00
Title: Sklep Skupnega odbora EGP št. 162/2007 z dne 7. decembra 2007 o spremembi Priloge XI (Telekomunikacijske storitve) k Sporazumu EGP

8.5.2008   
            
            
               SL
            
            
               Uradni list Evropske unije
            
            
               L 124/28
            
         
      SKLEP SKUPNEGA ODBORA EGP
   
   št. 162/2007
   z dne 7. decembra 2007
   o spremembi Priloge XI (Telekomunikacijske storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XI k Sporazumu je bila spremenjena s Sklepom Skupnega odbora EGP št. 143/2007 z dne 26. oktobra 2007 (1).
            
         
               (2)
            
            
               Odločbo Komisije 2007/98/ES z dne 14. februarja 2007 o usklajeni uporabi radijskega spektra v frekvenčnih pasovih 2 GHz za uvedbo sistemov, ki zagotavljajo mobilne satelitske storitve (2), je treba vključiti v Sporazum.
            
         
               (3)
            
            
               Odločbo Komisije 2007/131/ES z dne 21. februarja 2007 o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo (3), je treba vključiti v Sporazum –
            
         SKLENIL:
   Člen 1
   Za točko 5cu (Uredba (ES) št. 717/2007 Evropskega parlamenta in Sveta) Priloge XI k Sporazumu se vstavita naslednji točki:
   
      
                  „5cv.
               
               
                  
                     32007 D 0098: Odločba Komisije 2007/98/ES z dne 14. februarja 2007 o usklajeni uporabi radijskega spektra v frekvenčnih pasovih 2 GHz za uvedbo sistemov, ki zagotavljajo mobilne satelitske storitve (UL L 43, 15.2.2007, str. 32).
               
            
                  5cw.
               
               
                  
                     32007 D 0131: Odločba Komisije 2007/131/ES z dne 21. februarja 2007 o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo (UL L 55, 23.2.2007, str. 33).“
               
            
   Člen 2
   Besedili odločb 2007/98/ES in 2007/131/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 8. decembra 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. decembra 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 100, 10.4.2008, str. 84.
   
      (2)  UL L 43, 15.2.2007, str. 32.
   
      (3)  UL L 55, 23.2.2007, str. 33.
   
      (4)  Navedena ni nobena ustavna zahteva.